Naluktan ti programa iti Invocation ken simmaruno ti National Anthem nga inannong dagiti 4-H Club Member. Impresentar dagiti pannakabagi ti kada barangay ti output-da wenno pakabuklan ti gapuananda agraman ti makunada iti seminar. Napintas ti panangipaawatda a kas kapintek ti gapuananda a nangtignay ti rikna dagiti naitallaong.
Bin-ig a panangapresiar ti Evaluation of Trainees nga impaay ni Ms. Priscilla F. Abenoja, Trainor, iti nagapuanan dagiti nagsanay.
Panangsuporta iti “sustenable” a panagdur-as ti gapuanan dagiti nakalpas a nagsanay ken iti sumarsaruno a maigannuat a panagadal ti anag ti mensahe da Provincial Agriculturist Teofilo R. Quintal ken Mr. Cesar P. Escobar, Regional Corn Program Coordinator, DA-RFU 1.
Tulong met iti “marketing” panangbigbig ti kabaelan dagiti nagsanay ti kaipapanan ti panagsarita ni Ms. Aurea E. Bilgera, DTI Vigan City.
Inyam-ammo ni Mrs. Joenah G. Sevilleja, AT-4 H Coordinator ti nagan dagiti nagturpos agraman ti naggapuanda a barangay. Kinompirma ni Mayor Edgardo “Ediboy” S. Cobangbang, Jr. ti panagturposda ket kalpasanna, impaayna ti napnuan-kaipapanan a mensahena para iti amin a naitallaong.
Anag ti Mensahe ti Alkalde nga awan ti makaikkat ti naadalda ket kukuada a bukbukod ket awan met ti rason a di tumulong ti Gobierno Munisipal aglalo ita a batangda ti naikkan ti gundaway no ti kaipapanan daytoy ket agbalin a produktibo ti 4 H Club ken panagsayaat para iti sumarsaruno a henerasion ti agtutubo iti ili a Cabugao ti ibungana.
Imbaga ni Mayor Ediboy a maikkanda ti pagikkan ti produktoda nga aramiden LGU ken maikkan ti espasio para iti gunglo ti 4 H Club. Napagkaykaysaan pay a tumulong dagiti ahensia iti pannakayeksibit dagiti produkto iti gumatang tapno agbiag ti industria ti corn husk handicraft items.
Nakikaysa met ti dadduma pay a pannakabagi ti tallo nga ahensia (DA, DTI ken LGU) a naitallaong iti nasao a programa nga isuda: Mr. Oscar Tobia, Provincial Corn Program Coordinator, Mr. Yolando Q. Quiocho, DTI Vigan City, Mr. Dante Gugto, DA-Provincial 4 H Club Coordinator, ken Miss Ma. Consolacion R. Anes, DTI Vigan City.
Kadua ni Mayor Ediboy dagiti opisiales ti DA-RFU, DA Provincial Office ken DTI a nangiyawat ti Certificate of Participation kadagiti 38 a naggraduar ti adal ken kasta met iti pannakaited ti Certificate of Appreciation ken ni Ms. Priscilla F. Abenoja, Trainor ti panagsanay. # (Web In-Action)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn